Edgar Puusepp
Edgar Puusepp (11. september 1911 Tallinn – 19. detsember 1982 Tallinn) oli eesti maadleja, treener ja kohtunik. Puusepp võitis Euroopa meistrivõistluste hõbemedali 1939. aastal, tuli individuaalselt NSV Liidu meistriks 1944. ja 1947. aastal ning võitis NSV Liidu meistrivõistlustelt hõbe- (1947) ja pronksmedali (1945), meeskondlikult kolm hõbemedalit (1945, 1947 ja 1948) ning pronksmedali (1946). Ta tuli 11 korda Eesti meistriks, oli meistersportlane (1944), NSV Liidu teeneline meistersportlane (1951). Kui kaal ja maadlusviis on nimetamata, võistles ta Kreeka-Rooma maadluse kergekeskkaalus. Klubi: Tallinna Sport, Nõukogude ajal Tallinna Kalev. Puusepp oli üleliidulise (1949) ja rahvusvahelise (1952) kategooria kohtunik, NSV Liidu aukohtunik (1964), NSV Liidu teeneline treener (1956). Edgar Puusepa esimene treener oli Osvald Käpp.